પરંતુ આશ્ચર્યજનક રીતે કોર્પોરેશનની જ ઓફિસો મચ્છરોના ઉત્પત્તિસ્થાન બની છે. લાંભા વોર્ડ આનું ઉદાહરણ છે, જોકે રાબેતા મુજબ તંત્રના અધિકારીઓએ એકબીજા પર દોષારોપણ શરૂ કર્યું છે. દક્ષિણ ઝોનના હેલ્થ વિભાગના વડા ડૉ. જી. ટી. મકવાણા કહે છે કે આ સમસ્યા માટે ઇજનેર વિભાગ જવાબદાર છે, જોકે છેલ્લા ૮ દિવસથી અહીંયાં ગટર ઊભરાયેલી છે. તેમ છતાં હેલ્થ વિભાગ કે ઇજનેર વિભાગે આ દિશામાં કોઇ પગલાં ભર્યાં નથી. એક પ્રકારે ખુદ તંત્રને આની પરવા નથી.